cometadata/datacite-titles-descriptions-related-identifiers huggingface dataset:
DOI: 10.5281/zenodo.3894768
title: Effects of plant diversity and community age on soil microbial communities

description: This record contains supplementary information for the article "Effects of plant diversity and community age on soil microbial communities". <strong>SI_tab_1_annotation.ods:</strong> Taxonomic annotations of the operational taxonomic unit (OTU) identified in the study. <strong>SI_tab_2_counts.ods:</strong> Number of reads per OTU and sample. <strong>SI_tab_3_enrichment.ods:</strong> The table contains all phyla tested for enrichment/depletion in sets of differentially abundant OTUs. "Contrast" indicates the differential expression contrast. "Observed" corresponds to the number of OTUs annotated with a given phyla in the set of differentially abundant OTUs. "Expected" gives the number of OTUs which would be expected to be annotated with a given phyla if the test set were randomly sampled from the reference set. <strong>SI_tab_4_anova_indices_legumes.ods:</strong> Analysis of variance of microbial richness (number of OTUs), effective richness (exp(Shannon Index)) and Pielou’s evenness. Contrasts among soil-legacy treatments and their interactions are indented. isMonoculture: a contrast to compare plant monocultures to plant species mixtures, logSR: log2 of plant species richness, hasLegumes: contrast for presence/absence of legumes, SL: soil legacy, AGE: new soil compared to the two other soils, INO: inoculated compared to native soil, PA: plant community age. <strong>SI_tab_5_permanova_unifrac_grasses.ods:</strong> Multivariate analysis of variance of dissimilarities between microbial communities. Contrasts among soil-legacy treatments and their interactions are indented. MS refers to the mean squares of the dissimilarity measure (Unifrac distances). isMonoculture: a contrast to compare plant monocultures to plant species mixtures, logSR: log2 of plant species richness, hasGrass: contrast for presence/absence of grasses, SL: soil legacy, AGE: new soil compared to the two other soils, INO: inoculated compared to native soil, PA: plant community age. <strong>SI_tab_6_permanova_legumes.ods:</strong> Top: As S5, but with Manhattan distances of log2(x+1) transformed sequence counts instead of unifrac distances. Bottom: As S5 but with legumes instead of grasses. <strong>SI_tab_7_soilChemistry_grasses.ods:</strong> Analysis of variance of soil chemistry. isMonoculture: a contrast to compare plant monocultures to plant species mixtures, logSR: log2 of plant species richness, hasGrasses: contrast for presence/absence of grasses, SL: soil legacy, AGE: new soil compared to the two other soils, INO: inoculated compared to native soil, PA: plant community age. <strong>SI_file_1_16S_otu_sequences.fa.gz</strong>: 16S-OTUs sequences in fasta format, gz compressed. <strong>SI_file_2_ITS_otu_sequences.fa.gz</strong>: ITS-OTUs sequences in fasta format, gz compressed.
DOI: 10.14457/tu.the.2019.236
title: ทำไมการระดมทุนแบบ crowdfunding เพื่อลงทุนในอสังหาริมทรัพย์ไม่เติบโตในประเทศไทย

description: เนื่องจากภาคธุรกิจประสบปัญหาในการเข้าถึงแหล่งเงินทุนในช่วงวิกฤตการณ์ทางการเงินเมื่อปี ค.ศ. 2008 (Hamburger Crisis) ทำให้เกิดการระดมทุนจากมวลชนผ่าน Online Platform หรือที่เรียกกันว่า Crowdfunding โดยแต่ละคนสามารถลงทุนด้วยเงินจำนวนน้อย ต่อมา Crowdfunding กลายเป็นส่วนสำคัญในการช่วยขับเคลื่อนเศรษฐกิจให้สามารถฟื้นตัวหลังเกิดวิกฤต ในขณะเดียวกันตลาด Crowdfunding ก็ขยายตัวอย่างรวดเร็วในช่วงปี ค.ศ. 2011-2014 และยังขยายไปในหลายอุตสาหกรรม รวมไปถึงธุรกิจอสังหาริมทรัพย์ หรือ Real Estate Crowdfunding (RECF) ซึ่งเป็นเครื่องมือทางการเงินที่น่าสนใจอย่างยิ่งสำหรับภาคธุรกิจอสังหาริมทรัพย์ เพราะนอกจาก RECF จะช่วยให้ผู้ประกอบการมีแหล่งเงินทุนทางเลือกใหม่แล้ว ยังเป็นโอกาสให้นักลงทุนรายย่อยสามารถเข้าถึงการลงทุนในอสังหาริมทรัพย์ได้ดีกว่าการลงทุนในอสังหาริมทรัพย์รูปแบบเดิม RECF จึงเติบโตขึ้นในหลายประเทศ โดยเฉพาะกลุ่มประเทศที่พัฒนาแล้ว ซึ่งในแต่ละประเทศนั้นก็มีลักษณะการระดมทุนเฉพาะตัวที่แตกต่างกันออกไป อันเป็นผลจากหลายปัจจัย เช่น ค่านิยม, กฎหมาย, ลักษณะการดำเนินธุรกิจ เป็นต้น แต่สำหรับในประเทศไทย RECF ยังไม่เป็นที่รู้จักกันอย่างแพร่หลาย จึงนำมาซึ่งคำถามของงานวิจัยเพื่อทราบสาเหตุที่ตลาด RECF ไม่เติบโตขึ้นในประเทศไทย พร้อมทั้งเสนอแนะแนวทางในการส่งเสริมตลาด งานวิจัยชิ้นนี้ได้ทำการศึกษาด้วยการเก็บข้อมูลจากผู้เชี่ยวชาญในธุรกิจอสังหาริมทรัพย์และเทคโนโลยีทางการเงิน ซึ่งพบว่าการส่งเสริมตลาด RECF ในประเทศไทยควรเริ่มจากการสร้างความรู้ความเข้าใจให้ประชาชน แสดงให้เห็นว่าประชาชนโดยส่วนใหญ่ยังไม่รู้จัก RECF และเมื่อประชาชนมีความรู้ความเข้าใจมากขึ้นแล้ว ควรมีการแก้ไขกฎหมายเพื่อช่วยผ่อนปรนข้อจำกัดสำหรับการระดมทุนแบบ Crowdfunding ซึ่งผลวิจัยแสดงให้เห็นว่าหากกฎหมายได้รับการแก้ไข จะสามารถสร้างแรงจูงใจให้ประชาชนและจะช่วยดึงดูดผู้ประกอบการ, นักลงทุน และ Funding Portal เข้าสู่ตลาด Crowdfunding กันมากขึ้น นำไปสู่การแข่งขันทางธุรกิจ โดยเกิดการพัฒนาระบบของ Online Platform สำหรับการระดมทุนแบบ Crowdfunding และการสร้างสรรค์ Business Model รูปแบบใหม่ ทั้งในอุตสาหกรรมอื่น ๆ และธุรกิจอสังหาริมทรัพย์ที่จะส่งผลดีต่อศักยภาพของตลาดและความสามารถในการขับเคลื่อนเศรษฐกิจของประเทศไทยในอนาคต
DOI: 10.14457/tu.the.2019.237
title: การศึกษาความเป็นไปได้ในการพัฒนาโครงการบนที่ดินเปล่าในพื้นที่บริเวณถนนศรีนครินทร์-ร่มเกล้า (กรุงเทพกรีฑาตัดใหม่)

description: การศึกษาความเป็นไปได้ในการพัฒนาโครงการบนที่ดินเปล่าในพื้นที่บริเวณถนนศรีนครินทร์-ร่มเกล้า (กรุงเทพกรีฑาตัดใหม่) ตั้งอยู่ที่ ซอยพัฒนาชนบท 4 แขวงคลองสองต้นนุ่น เขตลาดกระบัง กรุงเทพมหานคร ที่ดินมีขนาด 14 ไร่ 2 งาน 73.9 ตารางวา โดยการกลั่นกรองทางเลือกการพัฒนาที่ดินให้เกิดการใช้งานอย่างเหมาะสมและเกิดประโยชน์สูงสุดสำหรับที่ดินแปลงนี้จากการศึกษาทางด้านกฎหมายผังเมืองรวมกรุงเทพมหานครพบว่าที่ดินตั้งอยู่ในพื้นที่ สีเหลือง ย.2-11 ที่ดินประเภทที่อยู่อาศัยหนาแน่นน้อย โดยมีข้อกำหนดของอัตราส่วนพื้นที่อาคารต่อพื้นที่ดิน (FAR) 1.5:1 และอัตราส่วนของที่ว่างต่อพื้นที่อาคารรวม (OSR) ไม่น้อยกว่า 20% การศึกษาความเป็นไปได้ในเบื้องต้น วิเคราะห์ข้อมูลด้านกฎหมาย ด้านกายภาพ ด้านการตลาดและด้านการเงินเบื้องต้น เพื่อสรุปรูปแบบโครงการที่เหมาะสมแก่การลงทุนมากที่สุด ณ เวลาที่ทำการศึกษา คือโครงการที่อยู่อาศัยแนวราบประเภทบ้านแฝด 3 ชั้น ระดับ Upscale ทำการศึกษาอุปสงค์ อุปทาน วิเคราะห์คู่แข่ง ตลอดจนกลุ่มลูกค้าโดยทำการสัมภาษณ์เชิงลึกกับกลุ่มลูกค้าเป้าหมายและเจ้าหน้าที่ฝ่ายขายที่มีความเชี่ยวชาญในพื้นที่การขาย (Trade Area) เพื่อกำหนดรูปแบบโครงการให้ตรงกับความต้องการของลูกค้า ซึ่งมีรายละเอียดดังนี้ชื่อโครงการ“กานต์รวี ศรีนครินทร์-ร่มเกล้า” (“KANRAWEE Srinagarindra-Romklao”)รูปแบบโครงการโครงการหมู่บ้านจัดสรร บ้านแฝด 3 ชั้นจำนวน 72 ยูนิตพื้นที่โครงการ14-2-73.9 ไร่ (5,874 ตารางวา, 23,496.9 ตารางเมตร)พื้นที่จำหน่าย15,885 ตารางเมตรEfficiency67.60%พื้นที่สวนสาธารณะ1,860.2 ตารางเมตร คิดเป็น 7.92%พื้นที่อาคารสโมสรและนิติบุคคล396 ตารางเมตรราคาเริ่มต้น7,490,000 บาทราคาเฉลี่ย8,052,500 บาทโดยมีกลุ่มลูกค้าเป้าหมายเป็นเจ้าของกิจการ/ ผู้ประกอบการ ขนาดกลาง ดำเนินกิจการมา 3 ปีขึ้นไป พนักงานบริษัทเอกชน ระดับ Young Executive ขึ้นไป นักบิน แอร์โฮสเตต หรือเจ้าหน้าที่ที่ทำงานในท่าอากาศยานสุวรรณภูมิ โดยกลุ่มลูกค้ามีที่อยู่อาศัยเดิม หรือสถานที่ทำงานในพื้นที่เขตลาดกระบัง เขตประเวศ เขตสะพานสูง และกลุ่มลูกค้าในพื้นที่ใกล้เคียง ได้แก่ เขตสวนหลวง เขตพระโขนง เขตบางนา อำเภอบางพลี จังหวัดสมุทรปราการแหล่งที่มาของเงินทุน ประกอบด้วย ส่วนของผู้ประกอบการและเงินกู้จากสถาบันการเงิน โดยมีส่วนของหนี้สินต่อส่วนของเจ้าของ เท่ากับ 50 : 50 และ มีสมมติฐานต้นทุนทางการเงิน (WACC) ที่ 8.90% ผลการศึกษาความเป็นไปได้ทางการเงิน โครงการ กานต์รวี ศรีนครินทร์-ร่มเกล้าพบว่า มูลค่าปัจจุบันสุทธิโครงการ (NPV) 69,763,927.37 บาท อัตราผลตอบแทนภายในโครงการ (IRR) 19.20% โครงการลงทุนมีมูลค่าปัจจุบันสุทธิเป็นบวก อัตราผลตอบแทนของโครงการลงทุน มากกว่าอัตราผลตอบแทนที่ผู้ลงทุนต้องการ การวิเคราะห์ความอ่อนไหว และ การวิเคราะห์สมมติภาพ พบว่า ผลตอบแทนโครงการอยู่ในเกณฑ์ที่สามารถยอมรับได้ ดังนั้นจึงกล่าวโดยสรุปได้ว่าโครงการ โครงการ กานต์รวี ศรีนครินทร์-ร่มเกล้า มีความเหมาะสมในการพัฒนา
DOI: 10.14457/tu.the.2019.238
title: การศึกษาความเป็นไปได้โครงการที่พักอาศัยเพื่อผู้สูงอายุรุ่นใหม่ generation X

description: สัดส่วนประชากรผู้สูงอายุในสังคมโลกมีแนวโน้มที่สูงขึ้น ทำให้จำนวนประชากรผู้สูงอายุที่กำลังเข้าวัยเกษียณอายุเพิ่มขึ้นอย่างรวดเร็ว จึงทําให้เกิดโอกาสของธุรกิจอสังหาริมทรัพย์รูปแบบใหม่ คือบ้านผู้เกษียณอายุ (Retirement Housing) เกิดขึ้นเพื่อตอบสนองความต้องการของกลุ่มลูกค้าเหล่านี้โครงการ The eXpress เป็นโครงการอาคารชุดพักอาศัยสำหรับผู้สูงอายุยุคใหม่ ชนชั้นกลาง ที่เกิดในช่วงยุค Generation X (ผู้เกิดในปี 2508-2522) โครงการตั้งอยู่บริเวณ ถนนศรีนครินทร์ เขตประเวศ กรุงเทพมหานคร บนเนื้อที่ 4 ไร่ 3 งาน 61 ตร.ว. (1,961 ตร.ว) โดยที่พักอาศัยเป็นลักษณะ low rise Condominium 3 อาคาร ห้องพัก 2 ขนาด 1 Bedroom 40 ตร.ม. และ1Bedroom Plus 60 ตร.ม. และสิ่งอํานวยความสะดวกสําหรับผู้สูงอายุพื้นที่ส่วนกลาง เช่น สระว่ายน้ำ ฟิตเนส ร้านอาหาร การศึกษาความเป็นไปได้ของโครงการในปัจจัยที่สําคัญต่างๆ เช่น การวิเคราะห์ตลาดการวิเคราะห์ที่ดิน และการวิเคราะห์ด้านการเงิน โดยโครงการใช้เงินลงทุนประมาน 583 ล้านบาทและสามารถสร้างกําไรได้มี NPV IRR และระยะเวลาการคืนทุนที่คุ้มค่าต่อการลงทุน
DOI: 10.14457/tu.the.2019.239
title: การศึกษาความเป็นไปได้การพัฒนาที่อยู่อาศัยย่านบางนา

description: พื้นที่โครงการ ตั้งอยู่ในเขตประเวศ โซนถนนบางนา-ตราด (กม.8) มีพื้นที่ 60-1-12 ไร่ สภาพที่ดิน ณ ปัจจุบันถูกปล่อยรกร้างว่างเปล่า จากการศึกษาความเป็นไปได้ด้านกฎหมายและพระราชบัญญัติที่ เกี่ยวข้อง พบว่า ตำแหน่งที่ตั้งโครงการอยู่ในบริเวณผังเมืองสีเหลือง ย. 5-28 จัดให้เป็นที่ดินประเภทที่อยู่อาศัยหนาแน่นน้อย ซึ่ง สามารถพัฒนาอสังหาริมทรัพย์ประเภทที่อยู่อาศัยได้ อย่างไรก็ดี เนื่องจากที่ดินมีขนาดโครงการที่ใหญ่จึงได้จัดสรร ที่ดินเป็นโครงการจัดสรรขนาดกลาง ถนนหลักภายในโครงการกว้าง 16 เมตร และ ถนนรองกว้าง 10 เมตร และเมื่อวิเคราะห์ความเป็นไปได้ทางด้านการตลาด ด้วยการพิจารณาอัตราดูดซับของโครงการในบริเวณ Trade Areas พบว่าโครงการทาวน์เฮ้าส์มีอัตราดูดซับสูงที่สุดและมีจำนวนหน่วยเหลือขายมากที่สุดด้วย รองลงมาคือ โครงการบ้านเดี่ยวและบ้านแฝด ตามลำดับ ทั้งนี้โครงการบ้านเดี่ยวมีความน่าสนใจเนื่องจากการวิเคราะห์ในด้าน ของอุปสงค์และกำลังซื้อ รวมถึงสินค้าคงเหลือในตลาดในปัจจุบัน ทำให้น่าสนใจที่จะพัฒนา โครงการประเภทนี้หลังจากกลั่นกรองความคิดในด้านการวิเคราะห์ด้านกฏหมาย กายภาพ การตลาดและการเงินเบื้องต้น แล้ว สามารถสรุปได้ว่า มีความเป็นไปได้ในการพัฒนาโครงการบ้านเดี่ยว เนื่องจากการลงทุนพัฒนาโครงการนี้จะ ทำให้ผู้พัฒนาโครงการได้รับผลตอบแทนที่ดี ในระยะเวลาการคืนทุนที่เหมาะสม โดยมีมูลค่าปัจจุบันสุทธิของ โครงการคือ 54,839,902.86 บาท และมีอัตราผลตอบแทนภายในคือ 12.28% ต่อปี ซึ่ง มากกว่าอัตรา ผลตอบแทนของตลาดที่ 9.25% นอกจากนี้การพัฒนา โครงการนี้มีสามารถคืนทุนได้ในระยะเวลา 39 เดือน จาก เป้าหมายการลงทุนทั้งหมด 47 เดือนรวมระยะเวลาก่อสร้าง
DOI: 10.14457/tu.the.2019.240
title: การศึกษาความเป็นไปได้ของที่พักตากอากาศเชิงการท่องเที่ยว local experience

description: การศึกษาความเป็นไปได้ในการพัฒนาโรงแรมประเภทรีสอร์ต (Resort) ที่เน้นการท่องเที่ยวเชิง Local Experience ในจังหวัดภาคเหนือประเทศไทย เป็นการศึกษาความเป็นไปได้ประเภท Use looking for Site สืบเนื่องจากการเติบโตทางการท่องเที่ยวของจังหวัดเมืองรองในหลายพื้นที่และพฤติกรรมแนวคิดเรื่องการท่องเที่ยวที่เปลี่ยนไป ทำให้เกิดแนวคิดในการศึกษาเพื่อพัฒนาที่พักตากอากาศหรือโรงแรมประเภทรีสอร์ต (Resort) ที่สอดคล้องกับพฤติกรรมการท่องเที่ยวในปัจจุบัน รวมทั้งการท่องเที่ยวภายในประเทศที่นิยมท่องเที่ยวในภาคเหนือ เป็นแนวคิดในการทำที่พักหลากหลายที่เพื่อกระจายความเสี่ยงในการลงทุน จึงคัดเลือกที่ตั้งในจังหวัดภาคเหนือที่มีศักยภาพทางการท่องเที่ยวโดยเลือกจังหวัดน่านเพื่อเป็นตัวอย่างในการศึกษาการลงทุน เปรียบเทียบบริเวณที่ตั้งของโครงการพบบริเวณที่มีการท่องเที่ยวที่เหมาะสมที่อำเภอปัว จังหวัดน่าน ที่เหมาะสำหรับการลงทุน ทั้งในแง่ของการตลาด แนวคิดเรื่องการท่องเที่ยว ผลตอบแทนทางการเงิน และการแข่งขันอุปทานยังไม่มากนักที่ดินโครงการมีขนาดพื้นที่ 5-2-30 ไร่ เป็นพื้นที่ติดถนนหลักที่ใช้ในการเดินทางได้สะดวก บนถนนทางหลวงหมายเลข 101 ที่ดินมีความลาดชันไม่มาก ด้านหลังมองเห็นวิวภูเขาได้ทั้งหมด มีราคาประกาศขาย 1.8 ล้านบาทต่อไร่ คู่แข่งโดยรอบเป็นรีสอร์ตเล็กหรือประเภทโฮมสเตย์ ขนาดห้องเล็ก มีสิ่งอำนวยความสะดวกไม่มากเมื่อศึกษาศักยภาพของพื้นที่และศึกษาคู่แข่งอย่างละเอียดพบว่าทำเลที่ตั้งนี้เหมาะสมที่จะพัฒนาโครงการรีสอร์ตท่องเที่ยวเชิง Local Experience เนื่องจากพื้นที่มีความสงบ ผู้คนไม่พลุก พล่าน บรรยากาศเห็นวิวภูเขาทั้งหมด อยู่ไม่ห่างจากแหล่งท่องเที่ยวเชิงเรียนรู้วิถีชีวิต วัฒนธรรมของชุมชน และมีกิจกรรมท่องเที่ยวในพื้นที่หลากหลาย ซึ่งเหมาะสมกับกลุ่มเป้าหมายหลักที่เป็นนักท่องเที่ยวชาวไทยกลุ่ม High-End ที่ท่องเที่ยวเชิง Local Experience เหมาะกับการพักผ่อนที่เป็นส่วนตัวและได้ท่องเที่ยวเรียนรู้วิถีชีวิตชุมชน โครงการประกอบด้วยห้องพักจำนวน 12 ห้อง พื้นที่ห้องพักขนาด 40 ตารางเมตร มีส่วนของ พื้นที่ต้อนรับ สระว่ายน้ำ กิจกรรมนวดสปาแผนไทย โยคะ ปลูกผักออร์แกนิค รวมพื้นที่ก่อสร้างอาคาร 1,000 ตารางเมตร และมีส่วนของพื้นที่โรงเพาะชำ 100 ตารางเมตร ลานกิจกรรม 100 ตารางเมตร โครงการออกแบบวางผังให้ทุกห้องพักสามารถมองเห็นวิวภูเขาได้ทุกห้อง ขนาดของห้องพักใหญ่ มีความเป็นส่วนตัวและสิ่งอำนวยความสะดวกมากกว่าคู่แข่งโดยรอบในบริเวณด้านของความเป็นไปได้ทางการเงิน ราคาขายห้องพักมีอัตราเฉลี่ยต่อคืน (ADR) เท่ากับ 1,800 บาท ในปีที่ 1 อัตราการเติบโตเฉลี่ยของราคาห้องพัก 7.00% ต่อปี ในปีที่ 2-3 นับจากปีที่ 4 เป็นต้นไปมีอัตราการเติบโตเฉลี่ยของราคาห้องพัก 3.00% ต่อปี และคาดว่าจะมีอัตราเข้าพักโดยเฉลี่ยทั้งปีไม่ต่ำกว่า 60.00% ในปีแรก ในปีที่ 2 มีอัตราการเติบโตเข้าพักเฉลี่ยเพิ่มขึ้น 10.00% ในปีที่ 3 มีอัตราการเติบโตเข้าพักเฉลี่ยเพิ่มขึ้น 5.00% และอัตราการเข้าพักคงที่นับตั้งแต่ปีที่ 4 เป็นต้นไป อัตราผลตอบแทนภายใน (IRR) เท่ากับ 25.27% ในขณะที่มีต้นทุนทางการเงินถัวเฉลี่ย (WACC) เท่ากับ 7.20% มูลค่าปัจจุบันสุทธิของโครงการ เท่ากับ 86,100,885 บาท และสามารถคืนทุนได้ในระยะเวลา 8 ปี 2 เดือน บนสมมติฐานกรณีปรกติ ( Base Case ) ซึ่งสามารถตัดสินใจยอมรับการลงทุนโครงการนี้ได้
DOI: 10.14457/tu.the.2019.241
title: การศึกษาความเป็นไปได้ในการพัฒนาโครงการที่ดินบริเวณถนนบางนา-ตราด กม.7

description: โครงการ The Ambience บางนา กม.7 เป็นโครงการบ้านเดี่ยว ระดับ High-end ที่ตั้งโครงการอยู่บริเวณถนนบางนา-ตราด กม.7 เทศบาลอำเภอบางพลี จังหวัดสมุทรปราการ มีเนื้อที่ประมาณ 19-2-41 ไร่ หรือประมาณ 7,841 ตารางวา มีอาณาเขตด้านทิศเหนือติดกับ ถนน คสล. ซอยเมืองแก้ว 7 ด้านทิศตะวันออกติดกับบ้านพักอาศัยส่วนตัว 2 ชั้น ด้านทิศใต้ติดกับ ถนน คสล.ซอยเมืองแก้ว 13 และด้านทิศตะวันตกติดกับที่ดินกำลังพัฒนาในเบื้องต้นของการศึกษาความเป็นไปได้ ผู้จัดทำได้กลั่นกรองแนวคิด โดยเริ่มจากการวิเคราะห์ความเป็นไปได้ทางกฎหมาย ความเป็นไปได้ทางกายภาพ ความเป็นไปได้ทางการตลาด และความเป็นไปได้ทางการเงินเบื้องต้น พบว่าอสังหาริมทรัพย์ประเภทบ้านเดี่ยว มีความเป็นไปได้ในการพัฒนาบนที่ดินนี้ โดยลักษณะการออกแบบโครงการมีความโมเดิร์น ผสมผสานกับธรรมชาติ ซึ่งตรงกับความต้องการของกลุ่มลูกค้าเป้าหมาย รายละเอียดประกอบด้วย แบบบ้าน Eligible จำนวน 21 แปลง เนื้อที่ดิน 65 ตารางวา พื้นที่ใช้สอย 182 ตารางเมตร, แบบบ้าน Expansive จำนวน 28 แปลง เนื้อที่ดิน 80 ตารางวา พื้นที่ใช้สอย 252 ตารางเมตร และแบบบ้าน Gigantic จำนวน 12 แปลง เนื้อที่ดิน 105 ตารางวา พื้นที่ใช้สอย 324 ตารางเมตร ราคาขายตั้งแต่ 11,660,000-19,900,000 บาท สิ่งอำนวยความสะดวก ประกอบด้วย สวนส่วนกลาง, ฟิตเนส, สระว่ายน้ำ และคลับเฮาส์ สำหรับกลุ่มลูกค้าของโครงการจะเป็นผู้ที่มีรายได้ต่อครัวเรือนตั้งแต่ 200,000 บาทต่อเดือนขึ้นไป อายุ 30-45 ปี ต้องการแยกครอบครัวออกมาจากที่อยู่อาศัยเดิม การพัฒนาโครงการมีแหล่งเงินทุนมาจากส่วนของเจ้าของ สัดส่วน 50% และเงินกู้ยืมจากสถาบันการเงินสัดส่วน 50% จากการวิเคราะห์กระแสเงินสดของโครงการ พบว่ามีมูลค่าปัจจุบันสุทธิในระดับโครงการ (NPV Project) 200,350,197 บาท และอัตราผลตอบแทนภายในโครงการ (IRR Project) 18.440% ต่อปี สูงกว่าต้นทุนของเงินลงทุน (WACC) ที่ 8.167% ส่วนมูลค่าปัจจุบันสุทธิในระดับของเจ้าของ (NPV Equity) อยู่ที่ 79,431,011 บาทและอัตราผลตอบแทนภายในระดับของเจ้าของ (IRR Equity) อยู่ที่ 15.525% ซึ่งสูงกว่าอัตราผลตอบแทนที่บริษัทต้องการ (Ke) ที่ 10.246% นอกจากนี้ เมื่อวิเคราะห์การเปลี่ยนแปลงของปัจจัยที่มีความอ่อนไหวต่อกระแสเงินสดของโครง ได้แก่ ปัจจัยด้านต้นทุนค่าก่อสร้าง และราคาขาย ผลสรุปสามารถยอมรับได้ ดังนั้นโครงการ The Ambience บางนา กม.7 จึงเหมาะสมในการลงทุน
DOI: 10.14457/tu.the.2019.242
title: การศึกษาความเป็นไปได้ของโครงการบนที่ดินอำเภอพระประแดง จังหวัดสมุทรปราการ

description: โครงการ Suksawat 64 Residence เป็นโครงการที่ตั้งอยู่ในซอยสุขสวัสดิ์ 64 ตำบลบางพึ่ง อำเภอพระประแดง จังหวัดสมุทรปราการ ที่ตั้งโครงการห่างจากปากซอยสุขสวัสดิ์ 64 ประมาณ 400 เมตร แปลงที่ดินมีขนาด 0-3-71 ไร่การศึกษาในครั้งนี้มีขั้นตอนตั้งแต่การกลั่นกรองความคิด การวิเคราะห์ความเป็นได้ทางด้านกฎหมาย กายภาพ การตลาด และการเงิน และจากการศึกษาความเป็นไปได้ตามขั้นตอนนั้นพบว่า อสังหาริมทรัพย์ที่มีความเหมาะสมที่สุด คือ โครงการอพาร์ทเมนท์ระดับธรรมดา เนื่องจากกลุ่มลูกค้ามีความต้องการสูง มีอัตราการเช่าสูง และจำนวนอาคารพักอาศัยรวมระดับธรรมดาในย่านนี้ยังมีจำนวนน้อยการศึกษาครั้งนี้ ผู้ดำเนินการศึกษาได้ทำการสัมภาษณ์กลุ่มลูกค้าเป้าหมายรวมถึงผู้ประกอบการ เพื่อกำหนดรูปแบบอาคาร สิ่งอำนวยความสะดวก เพื่อให้ตรงกับความต้องการของลูกค้า ซึ่งรายละเอียดโครงการ เป็นดังนี้ประเภทโครงการ: อพาร์ทเมนท์เช่ารายเดือนระดับธรรมดา สูง 8 ชั้น จำนวน 2 อาคาร, ขนาดที่ดิน: 0-3-71 ไร่ (371 ตารางวา), ลักษณะการออกแบบ: ทันสมัย ปลอดโปร่ง, กลุ่มลูกค้า: กลุ่มคนทำงานอายุ 25-40 ปี รายได้ต่อเดือน 20,000-50,000 บาท พักอาศัย 1-2 คน, จำนวนห้องขาย: 161 ห้อง (ขนาดพื้นที่ห้อง 24.93 ตารางเมตร), พื้นที่เชิงพาณิชย์: 1 ห้อง (ร้านอาหาร) 43 ตารางเมตร, ราคาปล่อยเช่า: ห้องพักอาศัย 4,700 บาท/เดือน, ห้องพาณิชย์ 12,000 บาท/เดือน, สิ่งอำนวยความสะดวก: ร้านอาหารบริเวณชั้น 1 ล็อบบี้ ฟิตเนส เฟอร์นิเจอร์ พร้อมเครื่องใช้ไฟฟ้า เครื่องซักผ้าและตู้กดน้ำหยอดเหรียญ ระบบคีย์การ์ด ระบบรักษาความปลอดภัย ระบบกล้องวงจรปิดอาคาร ที่จอดรถ อินเทอร์เน็ตความเร็วสูงสัดส่วนพื้นที่ปล่อยเช่าประมาณ 69% ของพื้นที่ก่อสร้าง คิดเป็นห้องพัก 161 ห้อง ส่วนห้องพาณิชย์มี 1 ห้อง จอดรถยนต์ 25 คัน ไม่รวมจอดซ้อนคัน โดยจุดแข็งด้านการตลาด มีดังนี้1. ทำเลที่ตั้งเดินทางสะดวก เป็นแหล่งชุมชน ใกล้ศูนย์การค้า โรงพยาบาล 2. พื้นที่ใช้สอยจัดแบ่งออกอย่างเป็นสัดส่วน สอดคล้องความต้องการของลูกค้า3. สิ่งอำนวยความสะดวกในโครงการครบครัน มีฟิตเนส ร้านอาหาร และเครื่องใช้ไฟฟ้า 4. โครงการมีความปลอดภัย สภาพแวดล้อมภายในโครงการดีแหล่งเงินทุน มาจากแหล่งเงินทุนภายใน คือส่วนของผู้ประกอบการ และแหล่งเงินทุนจากภายนอก คือเงินกู้จากสถาบันการเงิน โดยสัดส่วนการลงทุนมีหนี้สินต่อทุน 60:40 จากการวิเคราะห์กระแสเงินสดของโครงการ ได้ผลสรุปดังนี้มูลค่าปัจจุบันสุทธิ (NPV) 10,315,540.00 บาทอัตราผลตอบแทนภายในโครงการ (IRR) 8.42% ต่อปีโครงการ Suksawat 64 Residence มีความเป็นไปได้ทางการเงิน เมื่อวิเคราะห์ความเสี่ยงด้านปัจจัยที่มีผลกระทบต่ออัตราผลตอบแทนโครงการ ได้แก่ ด้านอัตราค่าเช่า อัตราการเช่า และราคาค่าก่อสร้าง การวิเคราะห์ความอ่อนไหวของผลตอบแทนมีผลสรุปที่สามารถยอมรับได้ จึงสรุปได้ว่า โครงการ Suksawat 64 Residence มีความเป็นไปได้ในการลงทุน
DOI: 10.14457/tu.the.2019.243
title: การศึกษาความเป็นไปได้ของการพัฒนาโครงการบริเวณถนนข้าวหลาม จังหวัดชลบุรี

description: โครงการบ้านเดี่ยวแกรนด์มณีรินทร์ ถนนข้าวหลาม จังหวัดชลบุรี เป็นโครงการบ้านเดี่ยว 2 ชั้น ระดับพรีเมี่ยม ออกแบบบ้านโดยใช้หลัก Modern Contemporary Resort หรือ ร่วมสมัยแบบรีสอร์ต เน้นลูกค้ากลุ่มเป้าหมาย คือ กลุ่มลูกค้าฐานะปานกลางถึงสูง ภายในตัวโครงการประกอบไปด้วยสิ่งอำนวยความสะดวกครบครัน เช่น สโมสรขนาดใหญ่พร้อมสระว่ายน้ำ ห้องฟิตเนส ห้องเด็กเล่น ห้องประชุม ห้องสำนักงานนิติบุคคล และ Jogging track รอบสวน และการรักษาความปลอดภัยตลอด 24 ชั่วโมง โครงการตั้งอยู่ในพื้นที่ๆเงียบสงบ แวดล้อมด้วยธรรมชาติ ให้ลูกบ้านรู้สึกมีความเป็นส่วนตัว อีกทั้งยังใกล้ถนนข้าวหลาม ที่สามารถเดินทางไปยังสถานที่สำคัญได้อย่างสะดวกสบายโครงการบ้านเดี่ยวแกรนด์มณีรินทร์ ถนนข้าวหลาม จังหวัดชลบุรี ตั้งอยู่บนถนนกระเสริม 1 บริเวณถนนข้าวหลาม อำเภอเมือง จังหวัดชลบุรี มีเนื้อที่ที่ดิน 54-0-26 ไร่ มีจำนวน 181 ยูนิต มูลค่าโครงการ 1,181,528,000 บาท ประกอบไปด้วยบ้านเดี่ยว 2 ชั้น 4 แบบ มีขนาดที่ดินเริ่มต้น 56 ตร.วา และพื้นที่ใช้สอยภายในตัวบ้านเริ่มต้น 212 ตร.ม โดยคาดว่าจะสามารถขายหมดทั้งโครงการจำนวน 181 ยูนิต ได้ภายในระยะเวลา 4 ปีจากการวิเคราะห์ความเป็นไปได้ทางการเงินของโครงการพบว่า มูลค่าปัจจุบันสุทธิของโครงการ (NPV) เท่ากับ 147,919,142.71 บาท และให้อัตราผลตอบแทนภายในโครงการ (IRR) เท่ากับ 16.51% ต่อปี
DOI: 10.14457/tu.the.2019.244
title: การศึกษาความเป็นไปได้ในการพัฒนาที่ดินบริเวณถนนพระราม 4 ตัดสุขุมวิท (แยกกล้วยน้ำไท)

description: การศึกษาค้นคว้าอิสระเล่มนี้เป็นการศึกษาความเป็นไปได้ของที่ดินบนถนนพระราม 4 ตัด สุขุมวิท (แยกกล้วยน้ำไท) โดยที่ดินตั้งอยู่ริมถนนพระราม 4 มีพื้นที่ทั้งหมด 2 ไร่ 1 งาน 46 ตารางวา (3,784 ตารางเมตร ) โดยที่ดินดังกล่าว ตั้งอยู่บนพื้นที่ ย. 9 – 26 ในผังเมืองรวมกรุงเทพมหานคร พ.ศ. 2556 จัดให้เป็นที่ดินประเภทที่อยู่อาศัยหนาแน่นมาก โดยมีค่า FAR 7:1 และ OSR 4.5% จากการศึกษาความเป็นไปได้ของโครงการด้านกฏหมาย กายภาพ การตลาด และการเงินนั้น พบว่าที่ดินดังกล่าวมีศักยภาพในการทำโครงการอาคารชุดเพื่ออยู่อาศัย โดยบริเวณดังกล่าวมีแหล่งงานเป็นจำนวนมาก และจะมีอาคารสำนักงานเกิดขึ้นใหม่อีกบริเวณถนนพระราม 4 ซึ่งตามแผนแม่บทระบบขนส่งมวลชนในอนาคตจะมีการสร้างรถไฟฟ้าสายสีเทา จึงทำให้ที่ดินในย่านนี้มีความน่าสนใจมาก เนื่องจากบริเวณนี้จะกลายเป็นจุดเชื่อมต่อสำคัญอีก 1 จุดระหว่างสุขุมวิทและพระราม 4
DOI: 10.14457/tu.the.2019.245
title: การศึกษาความเป็นไปได้ของการพัฒนาโครงการที่อยู่อาศัยบริเวณพื้นที่ซอยสุขุมวิท 101/1 กรุงเทพมหานคร

description: ในการศึกษาความเป็นไปได้ของการพัฒนาโครงการที่อยู่อาศัย บริเวณพื้นที่ซอยสุขุมวิท 101/1 กรุงเทพมหานคร โดยที่ตั้งของโครงการอยู่ในซอยวชิรธรรมสาธิต 37 พื้นที่เขตตำบล บางจาก อำเภอ พระโขนง ห่างจากถนนสุขุมวิท 101/1ประมาณ 200 เมตร และห่างจากถนนสุขุมวิทประมาณ 2 กิโลเมตร พื้นที่ดินขนาด 3-1-89 ไร่ (1,389 ตร.ว.) จำนวน 4 โฉนด ที่ตั้งโครงการอยู่ในพื้นที่เขตสีส้ม (ย.6) FAR 4.5 : 1 ที่ดินกว้างโดยประมาณ 80 เมตร ลึกประมาณ 99 เมตร ทางเข้าที่ดินหน้ากว้างประมาณ 20 เมตร ซึ่งจากการศึกษาความเหมาะสมในการพัฒนาที่ดินให้เกิดประโยชน์สูงสุดและดีที่สุด ( Highest and best use ) โดยได้ทำการศึกษาวิเคราะห์ข้อกำหนดด้านกฎหมาย วิเคราะห์กายภาพของที่ดิน วิเคราะห์การตลาด และการเงินเบื้องต้น พบว่าอสังหาริมทรัพย์ที่มีความเป็นไปได้มากที่สุดคือทาวน์โฮม เนื่องจากอัตราการขายที่ดีและการแข่งขันในพื้นที่ดังกล่าวมีไม่มาก ซึ่งยังไม่กลุ่มลูกค้าที่รองรับรูปแบบโครงการดังกล่าว โดยมีรูปแบบและรายละเอียดของโครงการ ดังต่อไปนี้ชื่อโครงการTHE MOMENTO สุขุมวิท 101/1รูปแบบโครงการทาวน์โฮม 3.5 ชั้น หน้ากว้าง 8 ม.ลักษณะการออกแบบModern Classicพื้นที่โครงการ3-1-89 ไร่ (1,389 ตร.ว.)ขนาดที่ดินต่อแปลง 26-32 ตารางวาขนาดพื้นที่ใช้สอย 280 ตารางเมตรรายละเอียดผลิตภัณฑ์3 ห้องนอน 4 ห้องน้ำ 1 ห้องนั่งเล่น 1 จอดรถ 3 คันจำนวนแปลง25 แปลงกลุ่มเป้าหมาย เจ้าของกิจการและผู้บริหารและ ข้าราชการระดับสูง รายได้ประมาณ 250,000 บาทขึ้นไปสิ่งอำนวยความสะดวกสโมสร สระว่ายน้ำ ฟิตเนส และ สวนหย่อม และระบบบ้านอัจฉริยะระบบรักษาความปลอดภัยเจ้าหน้าที่รักษาความปลอดภัย 24 ชม. ระบบกล้องวงจรปิดรอบโครงการ, ระบบ Key access card , ระบบ Double gate และสัญญาณกันขโมยทุกหลัง พร้อมระบบแจ้งเตือนราคาขาย 15.2 – 18.2 ล้านบาทขนาดพื้นที่ใช้สอย 280 ตารางเมตร การศึกษาความเป็นไปได้ทางด้านการเงิน พบว่ามูลค่าโครงการ เท่ากับ 416,000,000 บาท มูลค่าลงทุนรวมเท่ากับ 267,439,650 บาท โดยแบ่งเป็นต้นทุนด้านที่ดิน 148,692,450 บาท ต้นทุนค่าพัฒนาที่ดิน 4,611,200 บาท ต้นทุนก่อสร้าง 107,136,000 บาท ระยะเวลาจบโครงการประมาณ 20 เดือน โครงสร้างของเงินลงทุน ได้มาจาก 2 ส่วนคือ เงินทุนส่วนของเจ้าของ สัดส่วน 60% และกู้ยืมเงินจากสถาบันการเงิน สัดส่วน 40% และจากการวิเคราะห์กระแสเงินสดของโครงการ ได้ผลสรุปดังนี้มูลค่าปัจจุบัน ( NPV ) 45,664,213 บาทอัตราผลตอบแทนโครงการ ( IRR )20.74% ต้นทุนทางการเงิน ( WACC ) 8.54%เมื่อพิจารณามูลค่าปัจจุบันของกระแสเงินสดสุทธิ ( NPV ) ซึ่งมีมูลค่ามากกว่าศูนย์ และอัตราผลตอบแทน ( IRR ) ของโครงการสำหรับโครงการ THE MOMENTO สุขุมวิท 101/1 มีมูลค่าสูงกว่าต้นทุนทางด้านการเงิน ( WACC ) ดังนั้นหลังจากพิจารณาความเป็นไปได้ของโครงการแล้ว พบว่า โครงการ THE MOMENTO สุขุมวิท 101/1 มีความเป็นไปได้ในแง่ของการลงทุน